Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: szóló 21/2006. (XI. 24.) MNB rendelet (a továbbiakban: Rendelet) 2. §-ának 28. pontja szerinti számlákon, továbbá a hitel- és betétszámlákon bonyolított forint- és devizafizetési forgalmakat. A cash-pool forgalmat akkor kell jelenteni, ha
Paragraph Index: 1335

04. tábla: Értékpapír transzfer megbízások értéke A táblákban az adatszolgáltató által teljesített értékpapírszámla transzfer megbízásokat – bruttó módon (ha a teljesítés nettósítással történik, a nettósítás elõtti tranzakció adatok figyelembevételével) és – egyszeres számbavétellel (egy összefüggõ, de külön adott vételi és eladási megbízást egy transzfer megbízásként) kell kimutatni a táblákban megadott részletezettséggel. Ha egy transzfer megbízás egyszerre több értékpapírfajtára vonatkozik, az adatszolgáltatásban a transzfer megbízás számát, illetve értékét az értékpapír fajták száma alapján kell számba venni. A táblákban értékpapír transzfer megbízásként kell jelenteni a következõ tranzakciókat is: – az értékpapírszámla tulajdonos adatszolgáltatónál vezetett saját értékpapírszámlája és megbízói omnibus értékpapírszámlája közötti értékpapír átvezetéseket, – a biztosítékadás céljából történõ értékpapír zárolásra és a zárolás feloldására szóló megbízásokat, – automatikus értékpapír kölcsönzés, vagy automatikus biztosítékátvezetés miatti értékpapír mozgásokat. A táblákban nem szabad értékpapír transzfer megbízásként jelenteni a következõ tranzakciókat: – a 07. és 08. táblában közölt új értékpapír kibocsátások, értékpapír megszûnések és a belföldi társasági események miatti értékpapír mozgásokat, – az adatszolgáltató értéktárában fizikailag õrzött értékpapírok kiadása, vagy értékpapírok fizikai megõrzésre történõ átvétele miatti értékpapírszámla terheléseket, vagy jóváírásokat, – az adatszolgáltató rendszere miatt a tranzakció lebonyolítása során közbeiktatott, kizárólag technikai jellegû (technikai számlákon lebonyolított) értékpapír mozgásokat.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes